
ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO STRATEGINĖS PLĖTROS TARYBOS

2021 m. gegužės 6 d. Nr. T-161
Šiauliai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, įgyvendindama Strateginio planavimo organizavimo Šiaulių miesto savivaldybėje tvarkos aprašą, patvirtintą Šiaulių miesto savivaldybės tarybos 2016 m. lapkričio 3 d. sprendimo Nr. T-374 „Dėl Strateginio planavimo organizavimo Šiaulių miesto savivaldybėje tvarkos aprašo patvirtinimo“ 1 punktu, Šiaulių miesto savivaldybės tarybos 2021 m. vasario 4 d. sprendimą Nr. T-38 „Dėl Simonos Potelienės skyrimo Šiaulių miesto mero pavaduotoju“ ir atsižvelgdama į 2021-02-02 Vilniaus universiteto raštą Nr. G-810, Šiaulių miesto savivaldybės taryba n u s p r e n d ž i a:
. Sudaryti tokią Šiaulių miesto strateginės plėtros tarybą:
pirmininkas – Artūras Visockas, Šiaulių miesto savivaldybės meras;
pirmininko pavaduotoja – Simona Potelienė, Šiaulių miesto savivaldybės mero pavaduotoja;
sekretorė – Rasa Macienė, Šiaulių miesto savivaldybės administracijos Strateginio planavimo ir finansų skyriaus vyr. specialistė;
nariai: 
Antanas Bartulis, Šiaulių miesto savivaldybės administracijos direktorius;
Rimundas Domarkas, Šiaulių miesto savivaldybės tarybos narys, Tėvynės sąjungos-Lietuvos krikščionių demokratų frakcijos atstovas;
Egidijus Elijošius, Šiaulių miesto savivaldybės tarybos narys, Lietuvos valstiečių ir žaliųjų frakcijos atstovas;
Vaida Kalasevičienė, Šiaulių miesto savivaldybės administracijos Strateginio planavimo ir finansų skyriaus vedėja;
Vytis Lembutis, Šiaulių prekybos, pramonės ir amatų rūmų prezidentas;
Gintautas Lukošaitis, Šiaulių miesto savivaldybės tarybos narys, frakcijos „Dirbame miestui“ atstovas;
Denis Michalenko, Šiaulių miesto savivaldybės tarybos narys, frakcijos „Už Šiaulius“ atstovas;
Alvydas Stulpinas, Šiaulių pramonininkų asociacijos prezidentas;
prof. dr. Renata Bilbokaitė, Vilniaus universiteto Šiaulių akademijos direktorė;
Raimondas Šukys, Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento direktorius.
. Patvirtinti Šiaulių miesto strateginės plėtros tarybos darbo reglamentą (pridedama).
. Pripažinti netekusiu galios Šiaulių miesto savivaldybės tarybos 2019 m. birželio 6 d. sprendimą Nr. T-233 „Dėl Šiaulių miesto strateginės plėtros tarybos“ su visais pakeitimais ir papildymais.
Šis sprendimas ne vėliau kaip per vieną mėnesį nuo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose, arba Šiaulių apylinkės teismo Šiaulių rūmams adresu: Algirdo Juliaus Greimo g. 77, Šiauliai.



Savivaldybės meras		      Artūras Visockas

PATVIRTINTA
Šiaulių miesto savivaldybės 
2021 m. gegužės 6 d. sprendimu Nr. T-161

ŠIAULIŲ MIESTO STRATEGINĖS PLĖTROS TARYBOS
DARBO REGLAMENTAS

 SKYRIUS


. Šiaulių miesto strateginės plėtros tarybos darbo reglamentas (toliau – Reglamentas) nustato Šiaulių miesto strateginės plėtros tarybos (toliau – SPT) funkcijas, teises, pareigas ir darbo tvarką.
. SPT yra Šiaulių miesto savivaldybės tarybos (toliau – Savivaldybės taryba) patariamasis organas, kuris koordinuoja 2015–2024 metų Šiaulių miesto strateginio plėtros plano (toliau – SŠPP) įgyvendinimą, rengia pasiūlymus Savivaldybės tarybai ir Savivaldybės administracijai dėl vykdomos SŠPP įgyvendinimo politikos strategijos, jos strateginių tikslų, prioritetų ir jų įgyvendinimo, taip pat dėl Šiaulių miesto savivaldybės biudžeto formavimo ir vykdymo.
. SPT sudaroma Savivaldybės tarybos sprendimu iš Savivaldybės tarybos narių (Savivaldybės tarybos kadencijos laikotarpiui), Šiaulių miesto savivaldybės (toliau – Savivaldybė) socialinių ir ekonominių partnerių bei Šiaulių miesto savivaldybės administracijos (toliau – Savivaldybės administracija) atstovų.
. SPT savo veikloje vadovaujasi Lietuvos Respublikos teisės aktais, Savivaldybės tarybos sprendimais ir Reglamentu.

 SKYRIUS


.  SPT vykdo šias funkcijas:
.  koordinuoja ir stebi  ŠSPP įgyvendinimo eigą ir vykdo priežiūrą;
. pritaria kasmet rengiamam ŠSPP įgyvendinimo vidutinės trukmės (3 metų) Savivaldybės veiklos plano projektui;
. prižiūri ŠSPP įgyvendinimo procesą ir ŠSPP įgyvendinimo priežiūros darbų eigą;
. teikia Savivaldybės tarybai pasiūlymus dėl Savivaldybės strateginio veiklos plano sudarymo ir įgyvendinimo;
. svarsto ir teikia Savivaldybės tarybai rekomendacijas ir sprendimų projektus svarbiais ekonominiais ir finansiniais klausimais, susijusiais su ŠSPP įgyvendinimu;
. iš anksto aptaria Savivaldybės tarybos posėdžiams teikiamus sprendimų projektus, susijusius su:
. ŠSPP vykdymu teikiant sprendimų projektų paketus dėl iškeltų tikslų, uždavinių įgyvendinimo;
. siūlymais koreguoti ar pildyti ŠSPP.

 SKYRIUS


. Kiekvienas SPT narys, vykdydamas SPT funkcijas, turi teisę:
. gauti SPT posėdžio darbotvarkę;
. dalyvauti ir balsuoti SPT posėdžiuose;
. į SPT posėdį pakviesti kitus valstybės tarnautojus ir darbuotojus, pagal kompetenciją susijusius su posėdžio metu svarstomais klausimais; 
. gauti informaciją, būtiną SPT funkcijoms vykdyti; 
. naudotis SPT sukaupta medžiaga ir informacija apie Savivaldybės administracijos ir jos kuruojamų įstaigų darbą strateginio planavimo srityje;
. teikti SPT pirmininkui pasiūlymus ir pastabas dėl strateginio planavimo veiklos Savivaldybėje tobulinimo;
. negalėdamas dalyvauti SPT posėdyje, balsuoti sprendžiamais klausimais elektroniniu paštu, siųsdamas pranešimą SPT sekretoriui ne vėliau kaip likus 2 val. iki posėdžio. SPT pirmininkas ar pirmininkaujantis asmuo perskaito negalinčio dalyvauti posėdyje SPT nario pateiktą nuomonę ir už ką jis balsuoja.  Ši atskiroji nuomonė ir jos pateikimo būdas įrašomi protokole. 
.  Kiekvienas SPT narys, vykdydamas SPT funkcijas, privalo:
.  dalyvauti SPT posėdžiuose, o jei dėl svarbių priežasčių dalyvauti negali, apie tai informuoti SPT sekretorių;
. laikytis konfidencialumą ir duomenų apsaugą reglamentuojančių teisės aktų nuostatų;
. būti nešališkas ir atsakingas;
. laikytis etikos normų;
.  teikti informaciją, reikalingą SPT funkcijoms vykdyti.

 SKYRIUS


. SPT vadovauja ir už Reglamento laikymąsi yra atsakingas SPT pirmininkas.
. SPT pirmininką gali pavaduoti pirmininko pavaduotojas ar bet kuris kitas SPT narys, kuriam SPT pirmininkas paveda tai padaryti.
. SPT priimti sprendimai Savivaldybės tarybai yra rekomendaciniai.
. SPT darbą techniškai aptarnauja Savivaldybės administracijos Strateginio planavimo ir finansų skyrius (toliau – Strateginio planavimo ir finansų skyrius).
. SPT posėdžiai organizuojami pagal poreikį.
. SPT inicijuojami ir rengiami Savivaldybės tarybos sprendimų projektai teikiami svarstyti laikantis Savivaldybės tarybos darbo reglamento suvestinės redakcijos reikalavimų.
. Savivaldybės tarybos posėdžiams teikiamų sprendimų projektus, susijusius su Reglamento 5.6 papunkčio įgyvendinimu, SPT derinti pateikia Savivaldybės administracijos direktorius.
. SPT pirmininkas, gavęs sprendimų projektų teikėjų siūlymus įtraukti projektus ar kitus klausimus į SPT darbotvarkę, sudaro posėdžio darbotvarkės projektą, nurodo kviečiamus į posėdį asmenis.
. SPT sekretorius ne vėliau kaip prieš 3 dienas iki SPT posėdžio išsiunčia posėdžio medžiagą SPT nariams ir kitiems į posėdį kviečiamiems asmenims.
. SPT posėdžiui pirmininkauja SPT pirmininkas (jo nesant − pavaduotojas) ar kitas SPT pirmininko paskirtas SPT narys.
. SPT posėdis laikomas įvykusiu, jei jame dalyvauja ne mažiau kaip pusė SPT  narių. Kvorumo buvimas fiksuojamas neįskaitant SPT narių, pateikusių nuomonę ir balsavusių elektroniniu paštu.
. Posėdžio metu svarstomi sprendimai priimami atvirai  balsuojant rankos pakėlimu. Įskaičiuojami ir elektroniniu paštu pateikti posėdyje nedalyvaujančių SPT narių balsai (išskyrus atvejus, jei klausimas balsavimui suformuluojamas posėdžio metu ir skiriasi nuo pateiktų darbotvarkėje). Balsus skaičiuoja ir posėdžio pirmininkui praneša posėdžio sekretorius.
. Balsuodamas kiekvienas SPT narys turi po vieną balsą. 
. Balsams pasiskirsčius po lygiai, lemiamas balsas yra SPT pirmininko arba jį pavaduojančio  SPT nario balsas.
. Posėdyje dalyvaujantys ne SPT nariai balso teisės neturi. 
. SPT narys gali turėti atskirąją nuomonę, kuri išdėstoma posėdžio protokole. 
. SPT sprendimai įforminami protokolais, kuriuos pasirašo SPT posėdžio pirmininkas ar jį pavaduojantis SPT narys ir sekretorius.
. SPT posėdžiuose daromas garso įrašas. SPT posėdžių garso įrašai saugomi informacinėse laikmenose Strateginio planavimo ir  finansų skyriuje.

. Reglamentas, jo pakeitimai ir papildymai tvirtinami Savivaldybės tarybos sprendimu.
. SPT veikla nutraukiama Savivaldybės tarybos sprendimu.

